Vuoksa

Vuoksa (ruski: Вуокса, finski: Uusijärvi) je protočno jezero sjevernog rukavca Rijeke Vuoksi u Rusiji. Karakteristike Jezero Vuoksa leži na sjeverozapadu Lenjingradske oblasti, nedaleko od Jezera Ladoga i grada Priozerska, udaljeno nekih stotinjak km sjeverno od Sankt Peterburga. Vuoksa leži na 4,84 metara nadmorske visine. Relativno je plitko, prosječne dubine 5 metara, najveća dubina mu je oko 25 metara. Dno je stjenovito, mjestimično pokriveno slojem mulja. Vuoksa je najveće od niza jezera sjevernog rukavca Rijeke Vuoksi. Vrlo je razvedeno, s brojnim uvalama, rtovima i poluotocima - tako da ima vrlo amormni oblik, pomalo naliči na slovo H. Jezero pokriva površinu od 108 km², od čega 15 km² otpada na otoke. Od nekoliko stotina otoka koliko ih ima na jezeru, najveći je Olenij (Jelenski). Veći dio njegove površine prekriven je šumama, ali ima i oranica i livada. Obala mu je vrlo razvedena brojnim stjenovitim uvalama. Do njega vozi trajekt sa poluotoka Marinsko, jer po njemu ima i cesta. Ostali veći otoci su; Nikitinski, Skalisti, Medveži, Svetli, Holmisti, Uvod, Bolšoj Srednji i Čudni. Bazen jezera je glacijalnog porijekla; što se vidi po tragovima glečera na obalnim stijenama. Fluktuacije razine vode Jezera Vuoksa, ne prelaze 80 cm, najviše voda ima u maju. Najviše vode donosi Rijeka Vuoksi, ali se u jezero ulijevaju i brojni potoci i rijeke. Još početkom 19. vijeka iz jezera kod Priozerska je istjecala samo jedna rijeka u Jezero Ladogu, danas iz nje ističu dvije, veća koja se zove Vuoksi i Tihaja. Veći dug nekih 4,5 km protiče kroz grad Priozersk i uvire u Ladogu, dok manji Tihaja zavija prema sjeveru pa nakon toka od nekih 6 km i on uvire u Ladogu. Jezero Vuoksa svojim bistrim vodama i šumovitim obalama privlači dosta turista. Povezano Rijeka Vuoksi Reference Vanjske veze Карта озера Вуокса na portalu Vuoksa (ru)